|  |  |
| --- | --- |
| Korisnik građevine: | OSNOVNA ŠKOLA DON MIHOVILA PAVLINOVIĆAMETKOVIĆ, Alojzija Stepinca 6 |
|  |  |
| Naziv građevina: | OSNOVNA ŠKOLA DON MIHOVILA PAVLINOVIĆAMETKOVIĆ, Alojzija Stepinca 6 |
|  | PODRUČNA ŠKOLA VIDVID, Školska ulica 4 |
|  | PODRUČNA ŠKOLA PRUDPRUD, Prud 71 |

PRAVILNIK

O ZAŠTITI OD POŽARA

|  |  |
| --- | --- |
| Izradio: | DRAGAN VULETIĆ, mag. ing. el. |
| Oznaka/izmjena i dopuna: | 34/137-13-01/2021-P-ZOP/0 |
| Mjesto i datum: | METKOVIĆ, 10. ožujka 2021. |

Na temelju članaka 59. i 174. Statuta ustanove OSNOVNA ŠKOLA DON MIHOVILA PAVLINOVIĆA, a u svezi s člankom 21. Zakona o zaštiti od požara („Narodne novine“ br. 92/2010.) i člankom 3. Pravilnika o sadržaju općeg akta iz područja zaštite od požara („Narodne novine“ br. 116/2011.), Školski odbor na sjednici održanoj 12. travnja 2021. godine donosi

PRAVILNIK

O ZAŠTITI OD POŽARA

## I. TEMELJNE ODREDBE

#### Članak 1.

Pravilnikom o zaštiti od požara (u daljem tekstu: Pravilnik) u ustanovi OSNOVNA ŠKOLA DON MIHOVILA PAVLINOVIĆA (u daljem tekstu: OSNOVNA ŠKOLA DON MIHOVILA PAVLINOVIĆA) uređuje se organiziranje, provođenje i unapređivanje zaštite od požara u građevinama, građevinskim dijelovima i prostorima ustanove.

#### Članak 2.

(1) OSNOVNA ŠKOLA DON MIHOVILA PAVLINOVIĆA provodi zaštitu od požara radi sigurnog i nesmetanog boravka i rada radnika, posjetitelja te drugih osoba u prostoru ustanove.

(2) Provođenje zaštite od požara sastavni je dio radnih obveza radnika ustanove. Druge osobe za vrijeme boravka u ustanovi dužne su se u svezi sa zaštitom od požara pridržavati mjera i naloga radnika ustanove.

(3) Svaka osoba, koja boravi u ustanovi, dužna je djelovati na način kojim se ne može izazvati požar.

#### Članak 3.

Odredbe ovog Pravilnika primjenjuju se u skladu sa zakonom, provedbenim propisima, planovima zaštite od požara, odlukama jedinice lokalne i područne (regionalne) samouprave i općim aktima ustanove.

#### Članak 4.

(1) Mjere i sredstva za provođenje zaštite od požara utvrđuju se godišnjim planom, programom rada te financijskim planom ustanove.

(2) Sastavni dio ovog Pravilnika su :

* rješenje o razvrstavanju građevina, građevinskih dijelova i prostora ustanove u III kategoriju ugroženosti od požara (dodatak I ovog Pravilnika),
* ugovor o obavljanju poslova zaštite od požara i unapređenje stanja zaštite od požara sukladno članku 20. stavcima 9. i 11. Zakona o zaštiti od požara (NN 92/2010.) te uvjerenje o položenom stručnom ispitu (dodatak II ovog Pravilnika),
* popis i raspored vatrogasnih aparata (dodatak III ovog Pravilnika),
	+ evidencija o redovnom pregledu vatrogasnih aparata (dodatak IV ovog Pravilnika),
	+ evidencija o periodičnom servisu vatrogasnih aparata (dodatak V ovog Pravilnika),
* plan i program ispitivanja i održavanja hidrantske mreže (dodatak VI ovog Pravilnika),
* evidencija o ispitivanju sustava zaštite od djelovanja munje (dodatak VII ovog Pravilnika).
* evidencija o provjeravanju NN električne instalacije (dodatak VIII ovog Pravilnika).
* evidencija o ispitivanju sigurnosne rasvjete (dodatak IX ovog Pravilnika).
* izjava (dodatak X ovog Pravilnika),

## II. USTROJSTVO I NAČIN RADA SLUŽBE ZA ZAŠTITU OD POŽARA

#### Članak 5.

(1) Poslove zaštite od požara i unapređenje stanja zaštite od požara obavlja ovlašteni radnik (u daljnjem tekstu: odgovorna osoba za zaštitu od požara).

(2) Radnik iz stavka 1. ovoga članka mora imati najmanje zvanje vatrogasca ili gimnazijsko obrazovanje, odnosno srednjoškolsko strukovno obrazovanje u četverogodišnjem trajanju i položen stručni ispit prema Pravilniku o stručnim ispitima u području zaštite od požara (Narodne novine br. 141/2011.).

(3) Kada u ustanovi nema odgovarajućeg radnika ili OSNOVNA ŠKOLA DON MIHOVILA PAVLINOVIĆA ne može zaposliti osobu koja ispunjava uvjete iz stavka 2. ovoga članka, ravnatelj može poslove iz stavka 1. ovoga članka ugovorno prenijeti ovlaštenoj fizičkoj osobi, obrtniku, trgovačkom društvu, ustanovi ili udruzi.

(4) U dodatku II ovog Pravilnika nalaze se ugovor o radu i uvjerenje o položenom stručnom ispitu odgovorne osobe za zaštitu od požara.

## III. RADNA MJESTA I STRUČNA SPREMA OSOBA ZA OBAVLJANJE POSLOVA ZAŠTITE OD POŽARA I UNAPREĐENJE STANJA ZAŠTITE OD POŽARA

#### Članak 6.

(1) Broj potrebnih radnika za obavljanje poslova zaštite od požara i unapređenje stanja zaštite od požara utvrđuje ravnatelj prema rješenju MUP-a broj 511-03-09-UP/I-66/1-96 donesenog u Dubrovniku dana 17.1.1996. godine, odnosno prema ispunjenju obveza u svezi sa zaštitom od požara iz godišnjeg plana i programa rada.

(2) Radnici ustanove zaduženi za zaštitu od požara i unapređenje stanja zaštite od požara moraju glede stručne spreme ispunjavati uvjete iz članka 5. stavka 2. ovog Pravilnika.

(3) Kod zapošljavanja novih radnika za poslove zaštite od požara i unapređenje stanja zaštite od požara stručnu spremu potrebnih radnika utvrđuje ravnatelj.

(4) Stručna sprema iz stavka 3. ovoga članka obvezno se objavljuje u natječaju.

## IV. OBVEZE I ODGOVORNOSTI U SVEZI S PROVEDBOM MJERA ZAŠTITE OD POŽARA

#### Članak 7.

(1) U svezi s provedbom mjera zaštite od požara tijela i radnici ustanove imaju obveze i odgovornosti određene ovim Pravilnikom.

(2) Školski odbor:

* utvrđuje programe i mjere zaštite od požara,
* utvrđuje uvjete i sredstva za provođenje i unapređenje zaštite od požara,
* donosi planove za sigurno spašavanje osoba ugroženih požarom;
* odlučuje o izradi procjene ugroženosti od požara u ustanovi;
* obavlja druge poslove u svezi s općim aktima ustanove.

(3) Ravnatelj:

* osigurava provođenje mjera u svezi sa zaštitom od požara,
* osigurava upoznavanje radnika i posjetitelja s opasnostima od požara u ustanovi,
* poduzima mjere za smanjenje nastanka i širenja požara, kao i mjere za unapređenje stanja zaštite od požara;
* skrbi o osiguranju sredstava i opreme za dojavu, gašenje i sprječavanje požara;
* skrbi o održavanju evakuacijskih putova i vatrogasnih pristupa slobodnima i propisno označenima,
* donosi pravila o ponašanju osoba koje borave u ustanovi kod nastanka požara,
* organizira spašavanje radnika, posjetitelja i drugih osoba u slučaju nastanka požara;
* utvrđuje obrasce koji za vođenje evidencije iz članka 40. ovog Pravilnika nisu utvrđeni provedbenim propisima;
* izvješćuje osnivača ustanove o mjerama zaštite od požara;
* obavlja druge poslove u svezi sa zaštitom od požara prema propisima, planovima i općim aktima ustanove.

(4) Radnik iz članka 5. ovog Pravilnika:

* skrbi o provođenju mjera i unapređenja stanja zaštite od požara,
* ispituje podatke o uporabi sredstava koja su u svezi sa zaštitom od požara,
* neposredno nadzire rad radnika kod obavljanja poslova u svezi sa zaštitom od požara,
* izvješćuje ravnatelja o uočenim problemima, nepravilnostima i propustima;
* surađuje s ovlaštenikom zaštite na radu,
* nadzire ispravnost i način uporabe opreme, strojeva i uređaja u svezi sa zaštitom od požara;
* održava evakuacijske putove i vatrogasne pristupe slobodnima i propisno označenima,
* u dogovoru s ravnateljem i ovlaštenikom zaštite na radu organizira praktične vježbe za evakuaciju i spašavanje, te o tome vodi zapisnike;
* predlaže ravnatelju donošenje mjera u svezi sa zaštitom od požara,
* obavlja druge poslove utvrđene propisima i općim aktima ustanove.

(5) Radnici ustanove su obvezni:

* raditi i ponašati se tako da ne izazovu požar,
* provoditi i pridržavati se propisanih mjera zaštite od požara,
* upozoravati na opasnost od požara do kojega bi moglo doći zbog nedostataka na građevinama, radnoj opremi, instalacijama i sl.;
* svladati program osposobljavanja za provedbu preventivnih mjera zaštite od požara, gašenje požara i spašavanje ljudi i imovine ugroženih požarom;
* obavljati svoje poslove u skladu s pravilima koja onemogućuju izazivanje požara,
* možebitne kvarove na radnoj opremi i instalacijama kojima se služe tijekom rada, prijaviti ravnatelju ili odgovornoj osobi za zaštitu od požara;
* neposredno sudjelovati u gašenju požara,
* održavaju evakuacijske putove i vatrogasne pristupe slobodnima i propisno označenima,
* namjenski koristiti vozila, uređaje, opremu, alat ili sredstva za zaštitu od požara ili stabilne sustave za zaštitu od požara,
* obavljati druge poslove i ispunjavati obveze utvrđene propisima, planovima i općim aktima ustanove.

## V. OBVEZE I ODGOVORNOSTI OSOBA S POSEBNIM OVLASTIMA U PROVEDBI MJERA ZAŠTITE OD POŽARA

#### Članak 8.

(1) Za provedbu mjera zaštite od požara ovlašten je i odgovoran ravnatelj.

(2) Ravnatelj je ovlašten i odgovoran za organiziranje zaštite od požara prema propisima, planovima i aktima iz područja zaštite od požara.

## VI. UNUTARNJA KONTROLA PROVEDBE MJERA ZAŠTITE OD POŽARA

#### Članak 9.

(1) Unutarnju kontrolu provedbe mjera zaštite od požara obavlja ravnatelj ili osoba koju on opunomoći.

(2) Unutarnja kontrola provodi se:

* neposrednim izvidom provođenja mjera zaštite od požara,
* davanjem potrebnih uputa i naloga,
* pribavljanjem pisanih izvješća.

(3) Ravnatelj ili osoba koja provodi unutarnju kontrolu, dužna je surađivati s inspektorom zaštite od požara

## VII. UPOZNAVANJE RADNIKA I KORISNIKA S OPASNOSTIMA I OPĆIM MJERAMA ZAŠTITE OD POŽARA PRIGODOM STUPANJA NA RAD ILI PROMJENE MJESTA RADA TE VOĐENJE EVIDENCIJE O TOME

#### Članak 10.

(1) Ravnatelj ili odgovorna osoba za zaštitu od požara dužan je radnike ustanove prigodom stupanja na rad ili kod promjene mjesta rada upoznati s opasnostima od požara ili općim mjerama zaštite od požara na određenom mjestu rada.

(2) Ravnatelj ili odgovorna osoba za zaštitu od požara dužan je izvijestiti o opasnostima i mjerama zaštite od požara radnike i osobe koje borave u ustanovi o vremenu obavljanja određenih radova od strane drugih osoba.

(3) Svi radnici ustanove moraju biti obaviješteni o mjestu na kojemu se nalazi glavni ventil za otvaranje-zatvaranje vode, plina i lož-ulja u građevini te glavna sklopka za isključivanje električne energije.

#### Članak 11.

(1) Radnici ustanove dužni su uključiti se u program osposobljavanja pučanstva za provedbu preventivnih mjera zaštite od požara, gašenje požara i spašavanja ljudi i imovine ugroženih požarom.

(2) Raspored upućivanja radnika na osposobljavanje iz stavka 1. ovoga članka utvrđuje ravnatelj.

(3) Evidencija odnosno preslika isprave o osposobljenosti iz stavka 1. ovoga članka čuva se u dosjeu radnika.

#### Članak 12.

Radnici ustanove trebaju upoznati posjetitelje i druge osobe s općim mjerama zaštite od požara te mjerama zaštite od požara u prostorima ustanove.

## VIII. UPOZNAVANJE RADNIKA ZA RUKOVANJE PRIRUČNOM OPREMOM I SREDSTVIMA ZA DOJAVU I GAŠENJE POČETNIH POŽARA, PERIODIČNE PROVJERE ZNANJA I VOĐENJE EVIDENCIJE O TOME

#### Članak 13.

(1) Za upoznavanje radnika za rukovanje priručnom opremom i sredstvima za dojavu i gašenje početnih požara obveza je i odgovornost odgovorne osobe za zaštitu od požara.

(2) Upoznavanje radnika prema stavku 1. provodi se dostavom odgovarajućih pisanih obavijesti i neposredno.

(3) Vrijeme provođenja upoznavanja radnika prema stavcima 1. i 2. ovoga članka i vrijeme provjere znanja određuje se godišnjim planom i programom.

## IX. OSPOSOBLJAVANJE RADNIKA ZA RAD NA RADNIM MJESTIMA S POVEĆANIM OPASNOSTIMA ZA NASTANAK I MOGUĆE POSLJEDICE OD POŽARA ILI EKSPLOZIJE I VOĐENJE EVIDENCIJE O TOME

#### Članak 14.

(1) Radnici koji rade na radnim mjestima s povećanim opasnostima osposobljavaju se u svezi s možebitnim nastankom požara i njegovim posljedicama ili eksplozijama prije stupanja na rad, a provjera znanja obavlja se prema godišnjem planu i programu rada ustanove.

(2) Obuku radnika iz stavka 1. ovoga članka provodi odgovorna osoba za zaštitu od požara i prema potrebi drugi stručnjaci.

#### Članak 15.

Osposobljavanjem iz članka 14. ovog Pravilnika radnik mora steći najmanje znanje:

* o ispravnoj uporabi uređaja (sredstava) za gašenje požara koja se nalaze u ustanovi;
* o ispravnoj uporabi radne opreme;
* o isključenju primarnog izvora napajanja (struja, voda, lož-ulje, plin) prostora;
* o postupku evakuacije osoba iz prostora.

## X. SLUŽBE I OSOBE ZADUŽENE ZA ODRŽAVANJE OPREME I SREDSTAVA ZA DOJAVU I GAŠENJE POŽARA

#### Članak 16.

Održavanje u ispravnom stanju opreme i sredstava za dojavu i gašenje požara dužnost je odgovorne osoba za zaštitu od požara.

### Stabilni sustavi zaštite od požara

#### Članak 17.

(1) OSNOVNA ŠKOLA DON MIHOVILA PAVLINOVIĆA ima sljedeće stabilne sustave zaštite od požara:

* hidrantska mreža (unutarnja i vanjska).

(2) Ispravnost stabilnih sustava zaštite od požara provjerava se prvim i periodičkim ispitivanjima.

(3) Prvo ispitivanje sustava obavljaju pravne osobe ovlaštene od Ministarstva unutarnjih poslova za obavljanje poslova ispitivanja ispravnosti sustava, koje nisu proizvele ili rekonstruirale, uvezle, projektirale, ugradile ili nadzirale ugradnju ili rekonstrukciju sustava ili njegovih elemenata, odnosno nisu vlasnici niti korisnici sustava.

(4) Periodično ispitivanje sustava obavljaju pravne osobe ovlaštene od Ministarstva za obavljanje poslova ispitivanja ispravnosti sustava.

(5) Iznimno, periodično ispitivanje sustava smije obavljati i pravna osoba koja je vlasnik odnosno korisnik sustava ili ga je proizvela ili uvezla, uz ovlaštenje Ministarstva.

(6) Pravne osobe koje obavljaju provjeru ispravnosti sustava trećim osobama moraju biti registrirane za obavljanje poslova ispitivanja ispravnosti sustava.

#### Članak 18.

(1) Postupak provjere ispravnosti sustava opisan je u članku 13. Pravilnika o provjeri ispravnosti stabilnih sustava zaštite od požara (NN broj 44/2012.).

(2) Periodično ispitivanje obavlja se najmanje jednom godišnje.

(3) O obavljenom ispitivanju sastavlja se zapisnik o ispitivanju, sukladan članku 15. Pravilnika o provjeri ispravnosti stabilnih sustava zaštite od požara (NN broj 44/2012.).

(4) Sustav se ocjenjuje ispravnim, ako zadovoljava uvjete iz glave V. Pravilnika navedenog u stavku 3. ovog članka, o čemu se izdaje uvjerenje o ispravnosti sustava, koje sadržava elemente iz članka 18. Pravilnika navedenog u stavku 3. ovog članka.

(5) Ravnatelj je dužan pohraniti i čuvati zapisnike o periodičkom ispitivanju i uvjerenja o ispravnosti sustava po njihovom izdavanju do sljedećeg pregleda, a zapisnik o prvom ispitivanju i uvjerenje o ispravnosti sustava s prvog ispitivanja sustava dužan je pohraniti i čuvati trajno.

(6) Odgovorna osoba za zaštitu od požara obavlja redovite preglede (ispravnost i kompletnost opreme), te o tome vodi zapisnike koji se nalaze u dodatku VI ovog Pravilnika.

### Vatrogasni aparati

#### Članak 19.

Održavanje vatrogasnih aparata sastoji se od redovnog pregleda i periodičnog servisa.

#### Članak 20.

Popis i raspored vatrogasnih aparata dan je u dodatku III, koji je sastavni dio ovog Pravilnika.

#### Članak 21.

(1) Redovne preglede vatrogasnih aparata obavlja odgovorna osoba za zaštitu od požara, i to:

* najmanje jednom mjesečno aparate koji se nalaze na otvorenom prostoru,
* najmanje jednom u tri mjeseca aparate koji se nalaze u prostorijama u kojima nema korodirane atmosfere.

(2) O uočenim nedostacima odgovorna osoba za zaštitu od požara pismeno izvješćuje ravnatelja ustanove.

(3) Jednom godišnje u sklopu periodičnog servisa vatrogasnih aparata ovlaštena tvrtka za te poslove obavi i redovni pregled vatrogasnih aparata.

(4) Redovni pregled vatrogasnih aparata provodi se prema članku. 6. Pravilnika o vatrogasnim aparatima (NN broj 101/2011. i 74/2013.).

(5) O izvršenom pregledu odgovorna osoba vodi evidenciju, čiji obrazac je dat u dodatku IV, koji je sastavni dio ovog Pravilnika.

#### Članak 22.

(1) Periodični servis vatrogasnih aparata obavlja tvrtka registrirana za te poslove, koja ima ovlaštenje Ministarstva unutarnjih poslova.

(2) Periodični servis mora se obaviti najmanje jednom godišnje.

(3) Sadržaj periodičnog servisa dat je u člancima 9. i 10. Pravilnika o vatrogasnim aparatima (NN broj 101/2011. i 74/2013.).

(4) Odgovorna osoba za zaštitu od požara iz članka 5. ovog Pravilnika odgovorna je da vatrogasni aparati budu označeni prema članku 16. Pravilnika o vatrogasnim aparatima (NN broj 101/2011. i 74/2013.).

(5) O izvršenom periodičnom servisu odgovorna osoba za zaštitu od požara vodi evidenciju. Obrazac evidencije nalazi se u dodatku V, koji je sastavni dio ovog Pravilnika.

## XI. SLUŽBE I OSOBE ZADUŽENE ZA ODRŽAVANJE U ISPRAVNOM STANJU UREĐAJA I INSTALACIJA ČIJA NEISPRAVNOST MOŽE PROUZROČITI POŽAR ILI EKSPLOZIJU

#### Članak 23.

(1) Odgovorna osoba za zaštitu od požara u suradnji s ovlaštenikom zaštite na radu dužni su redovno pratiti stanje uređaja i instalacija čija neispravnost može prouzročiti požar ili eksploziju.

(2) U slučaju uočenih nepravilnosti radnici iz stavka 1. ovoga članka dužni su zatražiti pomoć od stručnjaka za procjenu ugroženosti od požara i eksplozije i ovlaštenog servisa.

### Električne instalacije i sigurnosna rasvjeta

#### Članak 24.

(1) Električne instalacije i trošila moraju se izvesti i održavati tako da ne predstavljaju opasnost od požara.

(2) O instalaciji iz stavka 1. ovoga članka mora postojati elektrotehnički projekt građevine.

#### Članak 25.

(1) Održavanje električne instalacije podrazumijeva:

* redovite preglede električne instalacije u vremenskim razmacima od 4 godine i na način određen projektom i pisanom izjavom izvođača o izvedenim radovima i s uvjetima održavanja građevine,
* izvanredne preglede električne instalacije nakon izvanrednog događaja ili po zahtjevu inspekcije,
* izvođenje radova kojima se električna instalacija zadržava ili vraća u stanje određeno projektom građevine i Tehničkim propisom za niskonaponske električne instalacije (NN br. 5/2010.) odnosno propisom u skladu s kojim je električna instalacija izvedena.

(2) Način obavljanja redovitih pregleda električne instalacije određuje se projektom građevine, a uključuje najmanje:

1. pregled u koji je uključeno utvrđivanje jesu li svi dijelovi električne instalacije u ispravnom stanju,
2. mjerenje radi utvrđivanja je li električna instalacija u cjelini ispunjava zahtjeve određene projektom građevine što uključuje ispitivanje električne instalacije primjenom norme HRN HD 60364-6, normama na koje ta norma upućuje, te odredbama Priloga „C“ Tehničkog propisa za niskonaponske električne instalacije (NN br. 5/2010.), osim ispitivanja otpora izolacije ako stanje električne instalacije ne ukazuje na potrebu tog ispitivanja, a rezultati pregleda i utvrđenog stanja dijelova električne instalacije upisuju se u zapisnik.

(3) O provedenom redovitom pregledu i izvanrednom pregledu te o ispitivanju električne instalacije sastavlja se zapisnik koji mora sadržavati podatke sukladno zahtjevima norme HRN HD 60364-6.

(4) Po izvršenom pregledu i ispitivanju, odnosno po izdanom pismenom nalazu, treba ukloniti nedostatke na električnim instalacijama i uređajima.

(5) O izvršenom provjeravanju niskonaponske električne instalacije odgovorna osoba za zaštitu od požara vodi evidenciju. Obrazac evidencije nalazi se u dodatku VIII, koji je sastavni dio ovog Pravilnika.

#### Članak 26.

(1) Održavanje sigurnosne rasvjete podrazumijeva:

* redovite preglede u vremenskim razmacima od jedne godine i na način određen projektom i pisanom izjavom izvođača o izvedenim radovima i s uvjetima održavanja građevine,
* izvanredne preglede nakon izvanrednog događaja ili po zahtjevu inspekcije,
* izvođenje radova kojima se električna instalacija zadržava ili vraća u stanje određeno projektom građevine i Tehničkim propisom za niskonaponske električne instalacije (NN br. 5/2010.) odnosno propisom u skladu s kojim je električna instalacija izvedena.

(2) Način obavljanja redovitih pregleda određuje se projektom građevine, a uključuje najmanje:

1. pregled u koji je uključeno utvrđivanje jesu li svi dijelovi instalacije u ispravnom stanju,
2. mjerenje radi utvrđivanja je li sigurnosna rasvjeta u cjelini ispunjava zahtjeve određene projektom građevine, a rezultati pregleda i utvrđenog stanja dijelova sigurnosne rasvjete upisuju se u zapisnik.

(3) O provedenom redovitom pregledu i izvanrednom pregledu te o ispitivanju sigurnosne rasvjete sastavlja se zapisnik.

(4) Po izvršenom pregledu i ispitivanju, odnosno po izdanom pismenom nalazu, treba ukloniti nedostatke na instalacijama i uređajima.

(5) O izvršenom ispitivanju sigurnosne rasvjete odgovorna osoba za zaštitu od požara vodi evidenciju. Obrazac evidencije nalazi se u dodatku IX, koji je sastavni dio ovog Pravilnika.

### Sustav zaštite od djelovanja munje na građevinu

#### Članak 27.

(1) Građevine i građevinski dijelovi moraju biti štićene od munje odgovarajućim sustavom za zaštitu od djelovanja munje na građevine.

(2) O sustavu iz stavka 1. ovoga članka mora postojati elektrotehnički projekt građevine.

#### Članak 28.

(1) Održavanje sustava podrazumijeva:

* redovite preglede sustava, u vremenskim razmacima:
	+ najmanje jednom u dvije godine – vizualni pregled,
	+ najmanje jednom u četiri godine – ispitivanje i mjerenje.
* izvanredne preglede sustava nakon kakvog izvanrednog događaja ili po zahtjevu inspekcije,
* izvođenje radova kojima se sustav zadržava ili vraća u stanje određeno elektrotehničkim projektom građevine i propisom u skladu s kojim je sustav izveden.

(2) Ispunjavanje propisanih uvjeta održavanja sustava dokumentira se u skladu s projektom građevine te:

* izvješćima o pregledima i ispitivanjima sustava iskazanim na obrascu iz Priloga »C« Tehničkog propisa za sustave zaštite od djelovanja munje na građevinama (Narodne novine broj 87/2008. i 33/2010.),
* zapisnicima o radovima održavanja.

(3) Uočeni nedostaci moraju se odmah ukloniti.

(4) O izvršenom ispitivanju i vizualnom pregledu sustava zaštite od munje odgovorna osoba za zaštitu od požara vodi evidenciju. Obrazac evidencije nalazi se u dodatku VII, koji je sastavni dio ovog Pravilnika.

## XII. SLUŽBE I OSOBE ZADUŽENE ZA RAZRADU POSTUPAKA I PODUZIMANJA ODGOVARAJUĆIH ORGANIZACIJSKIH I TEHNIČKIH MJERA ZAŠTITE OD POŽARA U SLUČAJEVIMA PRIVREMENO POVEĆANOG POŽARNOG RIZIKA

#### Članak 29.

(1) U slučaju privremenog povećanja požarnog rizika, za cijelo vrijeme njegovog trajanja, poduzimaju se dodatne, organizacijske i tehničke mjere zaštite od požara koje uključuju primjenu odgovarajuće opreme i sredstva za gašenje, a prema potrebi i osiguranje vatrogasnog dežurstva.

(2) Mjere iz stavka 1. ovoga članka trebaju se poduzeti na temelju izrađene prosudbe privremeno povećanog požarnog rizika, a osobito:

* za privremena mjesta pretakanja zapaljivih tekućina i plinova količina većih od onih utvrđenih propisom o držanju zapaljivih tekućina i plinova;
* za privremena mjesta zavarivanja i uporabe otvorenog plamena ili alata koji u uporabi iskre, u prostoru koji nije za to namijenjen, a postoji opasnost za nastanak požara;
* za prostore za vrijeme obavljanja poslova ili događanja gdje se privremeno okuplja veći broj osoba (priredbe, sajmovi, izložbe i sl.).

#### Članak 30.

(1) O potrebi provođenja mjera iz članka 29. ovog Pravilnika ravnatelj ili odgovorna osoba za zaštitu od požara dužni su se savjetovati sa stručnjacima o izradi procjene ugroženosti od požara i eksplozija.

(2) Potrebne mjere zaštite od požara u slučajevima privremeno povećanog požarnog rizika ovlaštena tijela ustanove dužna su u potpunosti provesti prema ocjeni stručnjaka iz stavka 1. ovoga članka.

## XIII. KRETANJE I PONAŠANJE U PROSTORIJAMA ustanove U SVEZI S OPASNOSTI OD POŽARA I EKSPLOZIJA

#### Članak 31.

(1) U ustanovi na vidljivom mjestu u blizini ulaza moraju biti istaknute upute za slučaj nastanka požara i plan građevine s označenim:

* evakuacijskim putovima,
* mjestima na kojima su smješteni vatrogasni aparati,
* mjestom na kojem je smještena glavna sklopka za napajanje prostora električnom energijom, lož-ulja, plina i vode,
* instalacijama i prostorijama povećanog rizika za nastanak požara.

(2) Svi evakuacijski putovi moraju biti propisno označeni.

(3) Upute iz stavka 1. ovoga članka moraju biti napisane na hrvatskom jeziku.

#### Članak 32.

Radnicima ustanove u svakom trenutku trebaju biti dostupne prostorije/prostori u kojima se nalaze:

* glavna sklopka napajanja električnom energijom,
* glavna sklopka za isključenje plina i lož-ulja,
* uređaji za distribuciju vode na vertikalnom cjevovodu.

## XIV. USTROJSTVO MOTRENJA, JAVLJANJA I UZBUNJIVANJA O OPASNOSTIMA OD POŽARA

#### Članak 33.

Motrenje, javljanje i uzbunjivanje o opasnostima od požara ustrojava se u ustanovi u skladu s odlukama tijela jedinica lokalne i područne (regionalne) samouprave i godišnjim planom i programom rada ustanove.

## XV. MJERE ZABRANE I OGRANIČENJA IZ ZAŠTITE OD POŽARA TE PROSTORIJE I PROSTORI NA KOJE SE ONE ODNOSE

#### Članak 34.

(1) Mjesta odnosno prostorije u ustanovi gdje postoji vjerojatnost nastajanja i širenja požara, trebaju biti posebno označene.

(2) Vatrogasni pristupi građevina ustanove moraju u svakom trenutku biti slobodni i propisno označeni.

(3) Na evakuacijskim putovima ne smiju se nalaziti predmeti koji pomažu širenju požara (goriva ambalaža, dijelovi namještaja, knjige, odjevni predmeti i sl.) i stvari koje bi mogle ometati izlaz osobama (različiti aparati, namještaj, roba i sl.).

(4) Tavanski prostori moraju biti čisti i ne smiju se koristiti za držanje gorivih tvari.

#### Članak 35.

Za primjenu odredaba iz članka 34. ovog Pravilnika ovlašteni su i odgovorni ravnatelj te odgovorna osoba za zaštitu od požara.

## XVI. POSTUPANJE RADNIKA U SLUČAJU NASTANKA POŽARA

#### Članak 36.

(1) Svaki radnik koji zamijeti neposrednu opasnost od nastanka požara ili požar, dužan je u skladu s psihofizičkim sposobnostima pristupiti otklanjanju opasnosti, odnosno gašenju požara, vodeći pri tome računa da ne dovede u opasnost sebe ili druge osobe.

(2) Ako radnik iz stavka 1. ovoga članka ne uspije otkloniti opasnost odnosno ugasiti požar, dužan je obavijestiti Centar 112, najbližu vatrogasnu postrojbu, odnosno postupiti prema planu zaštite od požara.

#### Članak 37.

Nakon završenog gašenja požara ravnatelj u dogovoru sa zapovjednikom vatrogasne postrojbe koja je gasila požar, treba na mjestu požara:

1. osigurati dežurstvo do jutra, ako je požar gašen noću;
2. osigurati dežurstvo, koje će trajati zavisno od procjene mogućnosti ponovnog izbijanja požara.

#### Članak 38.

Uporabljena oprema i sredstva u gašenju požara trebaju se što prije nakon završetka gašenja požara dovesti u potpuno ispravno stanje.

#### Članak 39.

Ravnatelj ustanove dužan je o provedenim istražnim radnjama u svezi s nastankom požara u ustanovi izvijestiti osnivače društva, ukoliko se ne radi o istim osobama.

## XVII. EVIDENCIJA

#### Članak 40.

U ustanovi se vodi evidencija:

* o osposobljavanju radnika prema programima osposobljavanja pučanstva za provedbu preventivnih mjera zaštite od požara, gašenja početnih požara i spašavanja ljudi i imovine ugroženih požarom;
* o požarima u ustanovi i razlozima njihova nastanka;
* o analizi događaja koji mogu dovesti do požara te poduzimanju mjera potrebnih da do takvih događaja više ne dođe;
* o ispunjenju obveza iz članaka 10., 11., 12., 13. i 14. ovog Pravilnika (dodatak X ovog Pravilnika).

#### Članak 41.

(1) Evidencije iz članka 40. ovog Pravilnika vode se na odgovarajućem obrascu.

(2) Za pravilno vođenje evidencije iz stavka 1. ovoga članka odgovoran je ravnatelj.

## XVIII. PRIJELAZNE I ZAVRŠNE ODREDBE

#### Članak 42.

Stupanjem na snagu ovog Pravilnika prestaje važiti Pravilnik o zaštiti od požara Osnovne škole don Mihovila Pavlinovića, Klasa:003-06/12-01/72, Urbroj: 2148-15-12-01 od 29. ožujka 2012. g.

Članak 43.

Ovaj Pravilnik o zaštiti od požara stupio je na snagu danom objave na oglasnoj ploči Osnovne škole don Mihovila Pavlinovića.

Ovaj Pravilnik o zaštiti od požara objavljen je i stupio je na snagu 13. travnja 2021. godine.

|  |
| --- |
| Klasa: 003-05/21-01/02 |
| Urbroj: 2148-15-04-21-1 |
| Metković, 13.4.2021.Predsjednik Školskog odbora Nino Šešelj, prof.RavnateljicaŽana Dodig, prof.  |